พระเจ้าจีจึงแห่งชิลลา

พระเจ้าจีจึงแห่งชิลลา (, 437 – 514, ) พระราชาลำดับที่ 22 แห่ง อาณาจักรชิลลา หนึ่งใน สามก๊กแห่งเกาหลี

พระเจ้าจีจึงเป็นราชนิกุลสายเลือดบริสุทธิ์ทั้งสองฝั่งเพราะพระราชบิดาคือ องค์ชายคิมซึบโบ เป็นพระราชนัดดาใน พระเจ้าแนมุล พระราชาลำดับที่ 17 ขณะที่พระราชมารดาคือ องค์หญิงโจแซง เป็นพระราชธิดาใน พระเจ้านุลจี พระราชาลำดับที่ 19 

พระเจ้าจีจึงเริ่มต้นการปฏิรูปอาณาจักรเมื่อ ค.ศ. 502 พร้อมกับได้เปลี่ยนชื่ออาณาจักรจาก ซาโร มาเป็น ชิลลา เมื่อ ค.ศ. 503 นอกจากนี้พระองค์ยังได้เปลี่ยนสร้อยพระนามขององค์กษัตริย์จาก Marigpan มาเป็น วัง และพระองค์ยังได้ปฏิรูปในอีกหลายเรื่อง ๆ อาทิ ชุดขุนนางที่ใส่ในพิธีรวมถึงชุดขุนนางท้องถิ่น ใน ค.ศ. 504 

พระเจ้าจีจึงเสด็จสวรรคตเมื่อ ค.ศ. 514 โดยผู้ที่สืบราชบัลลังก์ต่อจากพระองค์คือพระราชโอรสองค์ใหญ่ พระเจ้าพ็อบฮึง

ดูเพิ่ม 
 ชิลลา
 รายพระนามพระมหากษัตริย์เกาหลี

แหล่งข้อมูลอื่น 

ราชวงศ์ชิลลา
พระมหากษัตริย์เกาหลี
บุคคลที่เสียชีวิตในคริสต์ศตวรรษที่ 6
บุคคลที่เกิดในคริสต์ศตวรรษที่ 5